Digimon Adventure

**Digimon Adventure** () on ensimmäinen *[[Digimon]]*-animesarja. Se esitettiin Amerikassa sarjan **Digimon: Digital Monsters** ensimmäisenä tuotantokautena.

Sen esitys aloitettiin Suomessa 10. tammikuuta 2001. Suomenkielisen version toteutti Agapio Racing Team ensimmäisten 26 jakson osalta. Sarjaa esittänyt Nelonen kuitenkin sai kritiikkiä dubbauksen laadusta ja toteutus siirtyi Tuotantotalo Wernelle, joka dubbasi loput jaksot 27–54. Jälkiäänitys perustui alkuperäiseen japaninkielisen versioon eikä englanninkielisen versioon.

Sarja lähetettiin Italiassa 4. syyskuuta 2000 alkaen Rai 2:lla samanaikaisesti Mediaset-verkkojen lähettämien anime Dragon Ball- ja Pokémon-ohjelmien kanssa.

Sarjan uusi versio julkaistiin 2020.

## Juoni
Seitsemän lasta kesäleiriltä ajautuu yhtäkkiä outoon Digimaailmaan, jossa asuvat digitaaliset hirviöt, digimonit, jotka tarpeen tullen voivat kehittyä ylemmälle tasolle vaaran uhatessa. Lapset aloittavat siellä matkansa Tiedostosaarelta (Agapion jälkiäänityksessä File-saari) ja ystävystyvät digimonien kanssa, digimonien itse opettaessa lapsille yhtä ja toista Digimaailmasta.

### Devimon
Valittujen lasten päästyä Tiedostosaaren keskellä sijaitsevalle Mugen-vuorelle kaksi digimonia, Leomon ja Orgamon, hyökkäävät heidän kimppuunsa. Paha digimon, Devimon, on laittanut Leomoniin mustan rattaan kontrolloidakseen tätä. Lapset pääsevät karkuun ja päätyvät vanhaan hotelliin. Tämä on kuitenkin Devimonin ansa, mutta lapset pääsevät juuri ja juuri karkuun, vaikka joutuvat erilleen toisistaan.

Pian kaikki seitsemän lasta kuitenkin pääsevät takaisin yhteen, ja vapauttavat Leomonin mustasta rattaasta. Lapset palaavat Mugen-vuorelle tuhotakseen Devimonin, mutta Devimon on kasvanut valtavaksi, koska on imenyt sisäänsä kaikki mustat rattaat saaden niiden voimat. Mustien rattaiden vaikutuksen alaisena Devimon oli voimiltaan lähempänä Ultimate-tasoa, ja hän voittaa helposti lasten digimonit. Juuri kun Devimon onnistui lähes tuhoamaan lapset digimoneineen, Patamon kehittyi viimeinkin Champion-muotoonsa Angemoniksi, ja käytti kaikki voimansa tuhotakseen Devimonin.

### Etemon
Lapset saavat viestin Gennailta, joka on vanhan ihmismiehen hahmossa esiintyvä, mutta datasta koostuva olento. Gennai neuvoo heitä saapumaan Sarba-mantereelle sekä etsimään Tunnukset ja niihin asetettavat Tuntolevyt, jotta heidän kumppaninsa voisivat kehittyä Ultimate-muotoihinsa. Siellä heitä vastaan kuitenkin tulee uusi paha digimon, Etemon, joka kamalalla lauluäänellään pystyy heikentämään digimoneja. Etemon on Ultimate-tason digimonina paljon voimakkaampi kuin lasten digimonit ja voitti heidät helposti. Taichi ei kuitenkaan pitänyt tätä pahana vastuksena ja yritti epätoivoisesti kehittää Greymonia Ultimate-muotoon. Tämä onnistuu, mutta Greymon kehittyy vahingossa pahuuden kuvaksi, SkullGreymoniksi, joka lopulta muuttuu takaisin Koromoniksi kun hänen energiansa loputtua. Lapset kuitenkin tuhoavat Etemonin kätyreitä yksi kerrallaan, ja löytävät samalla tunnuksensa. Kerran he kohtaavat Piccolomonin, joka opastaa lapsia muutoksissa. 

Koushiron saatua sähköpostia lapset lähtevät vapauttamaan Etemonin vankia, Nanomonia, joka lupaa vastineeksi Soran Rakkauden tunnuksen. Lapset pääsevät Etemonin pyramidiin, mutta Etemon saa heidät kiinni. Lapset vapauttavat Nanomonin, mutta kesken taistelun tämä kaappaa Soran aikeenaan käyttää tätä tuhotakseen Etemonin. Taichi onnistuu pelastamaan Soran, kun taas Nanomon ja Etemon putoavat pimeän verkoston ytimeen. Vain Etemon selviytyy ja on valmiina tuhoamaan lapset. Etemon vaikuttaa lähes voittamattomalta, kunnes Taichin Rohkeuden Tunnus alkaa hehkua ja Greymon kehittyy MetalGreymoniksi. MetalGreymonin hyökkäys saa aikaan portaalin, joka nielaisee Etemonin ja pimeän verkoston sisäänsä, ja samalla Taichi ja Koromoniksi muuttunut MetalGreymon ajautuvat vahingossa takaisin Japaniin. 

Etemon ei kuitenkaan tuhoutunut, vaan hän onnistui imemään verkoston energian itseensä palaten myöhemmin Mega-tason MetalEtemonina. SaberLeomon ja Zudomon onnistuvat tuhoamaan MetalEtemonin, mutta ennen tätä SaberLeomon otti vastaan kuolettavan iskun MetalEtemonilta ja hän dedigivoituu pian Leomoniksi ja kuolee itsekin vammoihinsa.

### Vamdemon

Kun Taichi katosi, valitut lapset joutuivat erilleen etsiessään tätä, ja heistä jokaista häiritsi uusi digimon, PicoDevimon. Taichi kuitenkin palaa takaisin ja kokosi kaikki taas yhteen. Vamdemonin täydellinen ensiesiintyminen tapahtui jaksossa 26. Tätä ennen hän oli näkynyt vain varjona tai mustana hahmona taivaalla. Vamdemon ilmestyttyä lapsille hän voitti helposti muut digimonit, mutta Birdramon kehittyi Garudamoniksi ja pakeni lasten ja digimonien kanssa Vamdemonilta. Tämän jälkeen Gennai kertoi Valituille lapsille kahdeksannesta Valitusta lapsesta, joka löytyisi Japanista. Myös Vamdemon tiesi tästä ja laittoi kätyrinsä PicoDevimonin ja Tailmonin kokoamaan armeijan digimoneja. Valitut lapset livahtavat Vamdemonin linnaan ja näkevät Vamdemonin joukkojen menevän portista toiseen maailmaan. Taichi ja muut yrittivät pysäyttää tätä, mutta Vamdemon pääsi joukkoineen pakoon Tailmonin herättäessä henkiin Devidramonien patsaista. Lapset palaavat Gennain luo ja pyytävät tältä apua.

Lapset pääsivät lopulta takaisin oikeaan maailmaan, ja matkallaan kotiin kohtaavat useita Vamdemonin digimoneja. Kotiin päästyään lapset alkavat etsiä kahdeksatta valittua. Taichin, Koushiron, Soran ja Mimin kohdatessa DeathMelamonin Tokyo Towerilla, Yamato ja Takeru kohtaavat Pulpmonin ja Gotsumonin Shibuyassa. Lopulta selviää, että Taichin pikkusisko Hikari on kahdeksas valittu ja Tailmon hänen kumppaninsa. Vamdemon kaappaa Tailmonin ja yrittää hukuttaa tämän ystävän Wizardmonin.

Pian Hikari antautuu Vamdemonin kätyrille, Phantomonille. Muiden tultua pelastamaan Hikaria ja Tailmonia Angemon onnistuu tuhoamaan Phantomonin. Vamdemon sen sijaan torjuu kaikkien digimonien hyökkäykset ja onnistuu melkein tuhoamaan Hikarin ja Tailmonin. Wizardmon tulee kuitenkin näiden väliin uhraten itsensä. Silloin Hikarin Digivice alkaa hehkua, ja Tailmon superlautautuu Angewomoniksi. Tämä tuhoaa Holy Arrow -aseella Vamdemonin.

Vamdemon ei kuitenkaan kuollut, vaan palasi pian entistäkin vahvempana VenomVamdemonina. Yksikään digimon ei pärjännyt tälle, kunnes Agumon ja Gabumon kehittyivät Mega-muotoihinsa (jälkiäänityksessä ääriaste), WarGreymoniksi ja MetalGarurumoniksi. Lasten tunnuksien avulla VenomVamdemon saatiin lopulta tuhottua.

### Pimeyden valtiaat ja Apocalymon

Kun lapset palaavat Digimonmaailmaan oltuaan vain muutaman päivän Japanissa, pimeyden valtiaat ovat vallanneet sen. Tämä johtuu siitä, että aika kulkee Digimaailmassa nopeammin kuin maapallolla. Pimeyden valtiaat ovat koonneet suurimman osan Digimonmaailmasta yhteen Spiraalivuoreksi, jota on helpompi hallita. Pimeyden valtiaat ovat paljon voimakkaampia kuin valittujen digimonit. Chuumon ja Piccolomon uhraavat henkensä valittujen lasten puolesta jaksossa 40, jotta valitut lapset pääsevät pakenemaan pimeyden valtiailta.

Lapset kohtaavat ensimmäiseksi MetalSeadramonin. WarGreymon saa tämän tuhottua, mutta lapsia auttanut Whamon kuolee taistelussa. Lapset kohtaavat seuraavaksi Pinomonin, joka sieppaa Takerun ja leikkii vaarallisia sotaleikkejä tämän kanssa. Takeru pääsee oman nokkeluutensa avulla karkuun. Yamato jättää ryhmän, sillä hän haluaa miettiä omia asioitaan. Pian Mimi ja Jou lähtevät myös erilleen. Mimi ja Jou kohtaavat Etemonin voimakkaamman muodon, MetalEtemonin, jonka SaberLeomon ja Zudomon onnistuvat tuhoamaan. Samaan aikaan, MetalGarurumon tuhoaa Pinomonin.

Seuraavaksi Taichi, Koushiro, Sora, Hikari ja Takeru kohtaavat Mugendramonin. Mugendramonin joukot jahtaavat lapsia ympäri Mugendramonin kaupunkia, ja samalla Hikari sairastuu vakavasti. Mugendramon epäonnistuttua lasten löytämisessä hän päättää käynnistää ”suunnitelman Z”, jossa koko kaupunki tuhotaan. Mugendramon ilmestyy pian itse paikalle, ja lapset päätyvät maan alle. Siellä he kohtaavat WickedMonzaemonin, joka on orjuuttanut joukon Numemoneja. Taichi ja Koushiro tapaavat vanhan tutun, Andromonin, joka auttaa lapsia taistelemaan Mugendramonia vastaan. Kun Numemonit uhraavat henkensä Hikarin puolesta, Agumon saa voimaa muuttua WarGreymoniksi. Tämä hyökkää Mugendramonia vastaan, mutta muuttuu nopeasti hävittyään takaisin Koromoniksi. Kun Koromon alkaa puhua ystävyydestä ja siitä, ettei ole yksin, Mugendramon tuhoutuu.

Viimeisenä lapset kohtaavat Piamonin tuhottuaan ensin tämän soturin, LadyDevimonin. WarGreymon ei pärjää Piamonille, mutta pian Yamato ja MetalGarurumon tulevat apuun. Kun Piamon on tappiolla, tämä muuttaa lähes kaikki lapset ja digimonit nukeiksi. Vain Takeru, Hikari ja Angemon jäävät jäljelle. Takerun ja Hikarin pudotessa Spiraalivuorelta Angemonin onnistuu kehittyä HolyAngemoniksi. Tämä pelastaa Hikarin ja Takerun, vie Piamonilta nuket ja palauttaa lapset sekä digimonit ennalleen. Piamonin hyökätessä Menacemon-joukon kanssa lasten kimppuun käydään taistelussa, jossa on mukana myös tarinan varrella lasten kanssa liittoutuneita muita digimoneja. Lopussa WarGreymon ja MetalGarurumon saavat paiskattua Piamonin HolyAngemonin Heaven’s Gate -porttiin.

Pimeyden valtiaat eivät kuitenkaan olleet lasten oikea vihollinen, vaan tämä on Apocalymon, pahoista pahin digimon, joka tuhoaa lasten tunnukset ja estää digimonien kehittymisen. Pian lapset kuitenkin tajuavat, etteivät tarvitse tunnuksiaan, koska nämä piirteet ovat olleet aina heidän sisimmissään. Digimonit kehittyvät ja käyvät viimeiseen taisteluun Apocalymonia vastaan. Digimonit tuhoavat Apocalymonin ruumiin, josta jää jäljelle vain laatikko-osa. Tämän jälkeen Apocalymon tekee itsemurhan (*Grand Big Bang*) yrittäen tuhota aivan kaiken, mutta lasten Digivicet sulkevat hyökkäyksen tuottaman energian. Voitettuaan pahuuden lapset palaavat Digimaailmaan, hyvästelevät digimonkumppaninsa osallistuttuaan yhteisvalokuvaan ja poistuvat digimaailmasta raitiovaunulla.

## Luettelo päähenkilöistä ja heidän digimoneistaan

* Taichi Yagami – Agumon  
* Yamato Ishida – Gabumon
* Sora Takenouchi – Piyomon
* Mimi Tachikawa – Palmon
* Koushiro Izumi – Tentomon
* Jou Kido – Gomamon
* Takeru Takaishi – Patamon
* Hikari Yagami – Tailmon

## Tunnukset

* Taichi – rohkeus
* Yamato – ystävyys
* Sora – rakkaus
* Mimi – viattomuus
* Koushiro – tietämys
* Joe – vilpittömyys
* Takeru – toivo
* Hikari – valo


Tiedosto:Crest of Courage.svg|Rohkeuden tunnus
Tiedosto:Crest of Friendship.svg|Ystävyyden tunnus
Tiedosto:Crest of Love.svg|Rakkauden tunnus
Crest of Purity.svg|Viattomuuden tunnus
Crest of Knowledge.svg|Tietämyksen tunnus
Crest of Sincerity.svg|Vilpittömyyden tunnus
Tiedosto:Crest of Hope.svg|Toivon tunnus
Crest of Light.svg|Valon tunnus


## Viholliset

* Devimon: Ensimmäinen vihollinen, johon lapset törmäsivät. Devimon käyttää *mustia esineitä*, mustia hammasrattaita, jotka tunkeutuvat digimonien sisään tehden näistä pahoja. Muun muassa Leomon oli pimeyden rattaan vallassa. Devimon oli erittäin voimakas Champion-tason digimon ja mustien rattaiden vaikutuksesta hän voimistui entisestään. Kuollessaan Devimon kuitenkin vihjasi, että valtameren toisella puolella on paljon häntäkin voimakkaampia digimoneja. *[[Digimon Zero Two]]* -sarjassa Devimonin jäänteet löytyivät Pimeyden pyörteestä, josta Digimon-keisari keräsi ne Kimeramonin luomista varten.
* Etemon: Toinen vihollinen, joka on Devimonia voimakkaampi, sillä hän voitti valittujen lasten digimonit vaivatta. Etemon oli toinen (Andromon oli ensimmäinen) Ultimate-tason digimon, jonka lapset kohtasivat. Etemon ei kuitenkaan tuhoutunut taistelussa MetalGreymonin vastaan, vaan palasi myöhemmin MetalEtemonina.
* Vamdemon (, Suomessa Vamdemon): Kolmas vihollinen, jota vastaan lapset taistelivat. Vamdemon on Etemonia vahvempi Ultimate-tason digimon, sillä hän voitti kaikki valittujen lasten digimonit näiden Ultimate-muodossaan. Vamdemon lähti toiseen maailmaan joukkoineen tuhoamaan kahdeksatta valittua lasta. Vamdemon on vampyyrin tapainen digimon, joka mm. imee ihmisten verta ja käskyttää lepakkoarmeijaa. Vamdemonin tuhouduttua tämä muuttui VenomVamdemoniksi (), joka on Vamdemonin Mega-muoto ja juuri tässä taistelussa Agumon ja Gabumon muuttuivat Mega-muotoon. *[[Digimon Zero Two]]* -sarjassa Vamdemon palasi BelialVamdemonina (), mutta koko maailman valittujen lapsien voimat tuhosivat hänet.
* Pimeyden valtiaat (): Kaikki Pimeyden valtiaat ovat Mega-tason Digimoneja ja kohdatessaan heidät ensi kertaa WarGreymon ja MetalGarurumon eivät edes yhdessä pärjää Piamonia vastaan.
** MetalSeadramon: Betamonin tai Seadramonin Mega-muoto. Ensimmäinen pimeyden valtias, joka hallitsi Spiraalivuoren merta ja rantoja. MetalSeadramon oli meressä elävä pitkä ja metallinen käärme, joka osaa myös lentää. Se on kokoisekseen erittäin nopea. Sen hyökkäyksiä olivat *Ultimate Stream* ja *Dragon’s Flame*. WarGreymon tuhosi MetalSeadramonin *Great Tornado* -hyökkäyksellä. MetalSeadramon oli herännyt *[[Digimon Adventure tri.]]* -elokuvasarjassa jälleen henkiin Digimaailman ”uudelleenkäynnistyksen” myötä ja Yggdrasilia palveleva ”Pimeä Gennai” lähetti hänet lasten kimppuun, kunnes WarGreymon ja MetalGarurumon tuhosivat hänet.
** Pinomon (, ): Toinen pimeyden valtias, joka hallitsee Spiraalivuoren metsiä. Pinomon on puunukkea muistuttava Digimon, jolla on julma huumorintaju. Sen hyökkäyksiä ovat *Bullet Hammer*, *Flying Crost Cutter* ja *Drill Nose*. Lisäksi Pinomonilla on nimeämätön marionettitekniikka, jolla se pystyy kontrolloimaan muita digimoneja. Pinomonin tuhosi MetalGarurumon *Ultimate Breath* -hyökkäyksellä.
** Mugendramon (): Kolmas pimeyden valtias, joka hallitsee Spiraalivuoren kaupunkeja. Mugendramonin vartalosta 95&nbsp;% oli metallia ja 5&nbsp;% lohikäärmedigimonin DNA:ta. Piamon toteaakin suomenkielisessä versiossa täysin tunteettoman Mugendramonin olevan ”vain kone”, mutta ”oivallinen tappokone”. Mugendramonin hyökkäykset olivat *Mugen Cannon* ja *Catastrophe*. Mugendramonin tuhosi WarGreymon *Dramon Killer* -hyökkäyksellä. Mugendramon oli herännyt *[[Digimon Adventure tri.]]* -elokuvasarjassa jälleen henkiin Digimaailman ”uudelleenkäynnistyksen” myötä ja Yggdrasilia palveleva ”Pimeä Gennai” usutti hänet lasten kimppuun, kunnes Hououmon, HerculesKabuterimon ja Seraphimon tuhosivat hänet.
** Piamon (, ): Viimeinen ja teknisesti vahvin pimeyden valtias, joka hallitsee Spiraalivuoreen syntynyttä pimeyttä. Piamon oli pellen tai hovinarrin näköinen digimon, joka kykenee muuttamaan muotoaan. Sen hyökkäykset olivat *Trump Sword*, *Clown Trick*, *Toy Wonderess* ja *Ending Spell*. Piamon tuhoutui, kun WarGreymon ja MetalGarurumon hyökkäsivät hänen kimppuunsa, ja lennättivät hänet HolyAngemonin *Heaven’s Gate* -porttiin.
* Apocalymon: Vääristymien todellinen aiheuttaja ja sekä pimeyden valtiaiden voimien antaja. Apocalymon vihaa valittuja lapsia sydämensä pohjasta, koska katsoo oman ja muiden vihollisdigimonien kehityksen vääristymän olevan valittujen lasten syytä. Koska Apocalymon on antanut voimansa Devimonille, Etemonille, Vandemonille ja Pimeyden valtiaille, hän voi halutessaan käyttää niiden hyökkäyksiä. Tästä huolimatta lapset osoittautuivat voimakkaammiksi. WarGreymon ja MetalGarurumon tuhosivat Apocalymonin ruumiin. Sitten Apocalymon teki itsemurhan *Grand Big Bang* -hyökkäyksellä, mutta lasten Digivicet sulkivat räjähdyksen sisäänsä estäen totaalisen tuhon. *[[Digimon Adventure tri.]]* -elokuvasarjassa paljastui, miten Apocalymonin kuolemasta huolimatta jäänne hänen voimistaan tuli osaksi ”Libraa” eli Meicoomonia, josta tehtiin ihmiskumppaniksi Meiko Mochizukin digimonkumppani pimeyden voimien vakauttamiseksi, kunnes Yggdrasil, Alphamon ja ”Pimeä Gennai” yrittivät juonillaan jälleen aktivoida pimeyden voimat.
* Diaboromon: Ensimmäisen Digimon-elokuvan vastustaja. Diaboromon voitti helposti taistelussa WarGreymonin ja MetalGarurumonin ja uhkasi laukaista ydinohjukset Japaniin ja Yhdysvaltoihin. Kun WarGreymon ja MetalGarurumon DNA-Digivoituivat Omegamoniksi hän onnistui tuhoamaan Diaboromonin ja pysäyttämään ohjusten osumisen. Diaboromon palasi myöhemmin Armageddemonina, mutta Imperialdramon Paladin Mode onnistui tuhoamaan hänet lopullisesti.

## Luominen
Graafinen inspiraatio viittaa erityisesti tunnetuihin japanilaisiin sarjakuviin, kuten Pokémoniin, ja sitten lisättiin seikkailuteema, joka toi takaisin vuotta ennen Jurassic Park -saagaa

## Ääninäyttelijät

### Japani

### Englanti

### Suomi
#### [[Agapio Racing Team]]in jälkiäänitys (jaksot 1–26)

#### [[Tuotantotalo Werne]]n jälkiäänitys (jaksot 27–54)

Ohjauksesta vastasi Ralf Öhberg ja dialogin kääntämisestä Jaana Bister.

## Lähteet